

|  |  |
| --- | --- |
| **ДО**  **ДИРЕКТОРИТЕ НА УЧИЛИЩАТА, ВКЛЮЧЕНИ В ИЗПЪЛНЕНИЕТО НА ПРОЕКТ „УСПЕХ ЗА ТЕБ“** | |
| **ЧРЕЗ**  **НАЧАЛНИЦИТЕ НА РЕГИОНАЛНИТЕ**  **УПРАВЛЕНИЯ НА ОБРАЗОВАНИЕТО** | |
| **Относно:** | *Указания за определяне на броя на участниците и бюджетите на училища за изпълнението на дейности по проект BG05SFPR001-1.001-0001* „*Успех за теб“ за учебната 2024 – 2025 година* | |

**УВАЖАЕМИ ГОСПОЖИ И ГОСПОДА ДИРЕКТОРИ,**

Със Заповед № РД 09-3443/27.09.2024 г. на министъра на образованието и науката е утвърден списък на класираните училища, които ще участват в техническото и финансовото изпълнение и ще извършват разходи по проект BG05SFPR001-1.001-0001 „Успех за теб“, финансиран по Програма „Образование“ 2021 – 2027 г.

За определяне на броя на участниците в изпълнението на дейностите по проекта през учебната 2024 – 2025 година, както и за формирането на бюджетите на училищата, участващи в изпълнението на проекта, моля в срок **до 7 октомври 2024 г**. директорите да подадат информация до териториалните екипи за организация и управление на проекта (ТЕОУП) в РУО, като попълнят и подпишат с електронен подпис приложената/ите заявка/и в електронен формат (\*.xls) за:

1. ученици с изявени дарби – Приложение № 2;
2. ученици от уязвими групи – Приложение № 3.

***Заявките се придружават с обяснителна записка, съдържаща подробна информация за планираните дейности и броя на участниците в тях (ученици, родители, медиатори/социални работници, педагогически специалисти, помощник на учителя). В обяснителната записка подробно се описват по длъжности назначените специалисти и/или потребността от допълнителни педагогически специалисти и непедагогически персонал, за които ще се предоставят средства по проекта, дневната часова заетост за всяка длъжност, като за лицата, назначени на длъжност помощ на учителя се посочва и видът на завършеното образование.***

Уведомяваме Ви, че одобрението на заявките ще бъде съобразено с разчетените по бюджета на проекта средства. В случай че заявените от училищата средства надвишават планираните, ще бъдат приложени допълнителни критерии за одобрение (брой ученици от целевата група, обезпеченост от кадри и материална база, извършени дейности до момента, както и отдалеченост на населеното място от областния център, транспорт и др.).

При изготвянето на заявките следва да имате предвид, че:

- Заявка за изпълнение на дейности за допълнителна подкрепа на ученици с ***изявени дарби*** се подава само от училищата, **посочени** в т. 1 от Приложението към Заповед № 09-3443/27.09.2024 г., за дейности, насочени към обща и допълнителна подкрепа за личностно развитие на ***ученици с изявени дарби*;**

- Заявка за изпълнение на дейности за допълнителна подкрепа на ученици от уязвими групи се подава само от училищата, посочени в т. 2 от Приложението към Заповед № № 09-3443/27.09.2024 г., за дейности, насочени към обща и допълнителна подкрепа за личностно развитие на ***ученици от уязвими групи.***

Заявките ще бъдат **публикувани и в раздел „Документи“** на началната страница на информационната система на проекта.

В **срок до 14.10.2024 г. ТЕОУП проверява получените от директорите на училищата заявки и обобщава** данните от тях в таблица – Приложение № 4 към настоящото писмо. Обобщената информация се изпраща в указания срок на e-mail: [m.palenkova@mon.bg](mailto:m.palenkova@mon.bg)

Във връзка с попълването на заявките за индикатори и бюджет за учебната 2024/2025 година предоставяме следните указания:

1. *По Дейност 1: Повишаване квалификацията на педагогическите специалисти за осъществяване на обща и допълнителна подкрепа за личностно развитие, както и обучения за непедагогическия персонал, в съответствие с одобрени програми за професионалното и кариерното им развитие*

При заявяване на броя на педагогическите специалисти, които ще бъдат включени в дейности за повишаване на квалификацията по проекта, приоритетно се заявяват учители/педагогически специалисти, включени в изпълнението на дейности по проекта. Максималният брой педагогически специалисти, които всяко училище може да заяви, е не повече от 3 лица.

Заявки за включване в обучения за непедагогическия персонал могат да бъдат подавани само от училища, в които назначените образователни медиатори/социални работници се финансират от проекта.

1. *Дейност 2: Интензивна работа с родители за формиране на положителни нагласи към образованието и за пълноценното им участие в образователния процес.*
2. За всяка от целевите групи (ученици с изявени дарби/ученици от уязвими групи) се посочва броя на родителите на учениците, които ще бъдат включени във форми на интензивна работа за учебната 2024/2025 година съгласно Указанията за изпълнение на дейностите по проект BG05SFPR001-1.001-0001 „Успех за теб“.
3. Лице, назначено на непълно работно време на длъжност образователен медиатор/социален работник в едно училище, за което се предоставя финансиране по проекта, няма да получи финансиране в случаи, че лицето е назначено в същото училище на двете длъжности или в друго училище на същата длъжност.
4. *Дейност 3. Допълнителна подкрепа за личностно развитие на ученици със СОП, в риск, с хронични заболявания за трайно приобщаване в училищното образование.*
5. Назначените до момента специалисти по проекта с роля „Назначен специалист за Дейност 3“ продължават да осъществяват допълнителната подкрепа според потребностите на учениците от целевата група.
6. Нови специалисти и помощник на учителя по Дейност 3 могат да се назначат, след одобрение на щатна бройка от екипа за организация и управление на проекта, тъй като показателите и средствата по бюджета на проекта за тази дейност са силно ограничени.
7. При планирането на дейностите за допълнителни занимания/обучения за допълнителна подкрепа (пакет от 5 учебни часа) за учебната 2024/2025 година следва да имате предвид, че назначените педагогически специалисти/непедагогически персонал по проекта с роля/длъжност „Назначен специалист за Дейност 3“, не могат да бъдат определяни като ръководители на групи.
8. За учениците, за които се планира да участват в групи за занимания/обучения за допълнителна подкрепа (пакет от 5 учебни часа), следва да бъдат спазени изискванията на Наредбата за приобщаващото образование и дейността да е включена в плана за подкрепа на ученика.
9. За учебната 2024/2025 г. броят на пакетите от 5 учебни часа за допълнителна подкрепа, които могат да бъдат заявени, е както следва:

* за ученици от начален етап, които са били включени в такива дейности през учебната 2023/2024 година до 3 пакета;
* за ученици от прогимназиален етап, които са били включени в такива дейности през учебната 2023/2024 година до 2 пакета;
* за ученици от начален и прогимназиален етап, които за първи път ще бъдат включени в дейности за допълнителна подкрепа до 4 пакета.

1. *Дейност 4. Допълнителна подкрепа за обща подкрепа за достъп и трайно приобщаване в училищното образование*
2. При планиране на дейностите за допълнителни обучения на ученици (пакет от 10 учебни часа), следва да имате предвид, че всяка група се сформира от ученици с идентични потребности от допълнително обучение по даден учебен предмет. Учениците, имащи потребност от допълнителни обучения, трябва да бъдат идентифицирани чрез Инструментариума за ранно идентифициране на ученици в риск от преждевременно напускане на образователната система и за диференциран подход при определяне на потребностите им от предоставяне на индивидуална подкрепа, разработен по проект „Подкрепа за успех“ по ОП НОИР, или аналогичен инструмент за идентифициране на потребности от допълнително обучение по учебния предмет, разработен от учителя.

Броят на учениците в група е средно по 5, като групите могат да се сформират с ученици от една паралелка или от различни паралелки на съответния клас.

1. За учебната 2024/2025 г. броят на пакетите от 10 учебни часа за допълнителни обучения за обща подкрепа, които могат да бъдат заявени, е както следва:

* за ученици, които са били включени в допълнителни обучения по Дейност 4 през учебната 2023/2024 година до 2 пакета;
* за ученици, които за първи път ще бъдат включени в дейности за допълнителни обучения за обща подкрепа до 4 пакета.

1. *Дейност 5. Провеждане на занимания по интереси, междуучилищни дейности и кариерно ориентиране и консултиране за обща подкрепа в училищното образование.*
2. При планиране на дейностите по занимания по интереси за учебната 2024/2025 година училищата, определени със Заповед № 09-3443/27.09.2024 г. за изпълнение на дейности, насочени към обща и допълнителна подкрепа за личностно развитие на ***ученици от уязвими групи,*** могат да заявяват по една група с до 15 ученици в случай, че средствата от държавния бюджет, предоставяни за занимания по интереси, са недостатъчни за удовлетворяване на заявените от учениците дейности за развитие на интересите и заложбите им за новата учебната година.
3. При планиране на междуучилищните дейности за осъществяване на обща подкрепа за личностно развитие на учениците следва да имате предвид, че с писмо на Управляващия орган № УО-02-465/06.08.2024 г. за учебната 2024/2025 година е актуализиран размерът на еднократната сума за участие в междуучилищни дейности с продължителност половин ден, като новият размер е ***370 лв. за група.*** Еднократната сума се възстановява на училищата само в случай, че разходите за възнаграждения (вкл. осигурителни плащания за работодател) на ръководителя на самостоятелната група са ***не по-малко от 264 лв.,*** за отработени и отчетени ***не по-малко от 8 часа*** (за подготовка – 4 часа и за участие – 4 часа) в междуучилищна дейност.
4. *Средства за* *закупуване на* *оборудване* *за обзавеждане и/или обновяване на специализирани кабинети за допълнителна подкрепа за личностно развитие на учениците от целевите групи.*

Училищата могат за заявяват средства за закупуване на оборудване за обзавеждане и/или обновяване на специализирани кабинети за допълнителна подкрепа за личностно развитие на учениците от целевите групи при спазване на изискванията на номенклатурите за видове оборудване за различните кабинети, приложени към настоящото писмо.

Информираме Ви, че предвидените дейности за обзавеждане и/или обновяване на специализирани кабинети ще се реализират и финансират през учебната 2024/2025 година.

Предвид на това, че дейността стартира през настоящата учебна година училищата, одобрени за финансиране на оборудване и/или обновяване на специализирани кабинети за учебната 2023/2024 година, следва отново да кандидатстват за тези дейности, съобразявайки се с номенклатурите за видовете оборудване за различните кабинети, които ще се финансират по проекта. За начина на възлагане и отчитане на оборудването и/или обновяването на специализирани кабинети ще бъдат предоставени конкретни указания, след активиране на функционалност „Оборудване“ в информационната система на проекта.

Училища, които по проект BG05M2ОP001-3.018-0001 „Подкрепа за приобщаващо образование“ по ОП „Наука и образование за интелигентен растеж“, са получили финансиране за дейности по оборудване и/или обновяване на специализирани кабинети за допълнителна подкрепа за личностно развитие, няма да бъдат класирани за финансиране на оборудване и/или обновяване на специализирани кабинети по проект „Успех за теб“.

Моля информацията да се доведе до знанието на директорите на държавните, общинските и частните училища на територията на Вашата област, класирани в проект „Успех за теб“.

**Приложения**:

1. Заповед № 09-3443/27.09.2024 г. за класираните училища, които ще участват в техническото и финансовото изпълнение и ще извършват разходи по проект BG05SFPR001-1.001-0001 „Успех за теб“, финансиран по Програма „Образование“ 2021 – 2027 г.
2. Заявка за изпълнение на дейности за допълнителна подкрепа на ученици с изявени дарби;
3. Заявка за изпълнение на дейности за допълнителна подкрепа на ученици от уязвими групи;
4. Формат на таблица за обобщаване на заявените от училищата индикатори и бюджет за учебната 2024/2025 г.
5. Номенклатури за видовете оборудване за кабинети за допълнителна подкрепа за личностно развитие.

С уважение,

